У складу са дописом Министарства просвете, **обавештавамо о измени** Правилника о календару образовно-васпитног рада основне школе за школску 2024/2025.г, **у вези са пробним завршним испитом.**

* **Тест из математике** ученици осмог разреда решаваће у **петак, 25.априла** **2025.г.**
* **Тест из српског, односно матерњег, језика, као и тест из предмета по избору** решаваће **у периоду од 22. до 30. априла 2025.г**, а о прецизном термину ће школа благовремено обавестити.
* **Подношење захтева за измену података о изјашњавању из којег ће предмета радити трећи тест и уношење исправки** је у периоду **од 7. до 10. априла 2025.г**, непосредно у школи. У петак, 11. априла 2025.г. од 8 часова ће бити објављено коначно изјашњавање за трећи тест.